
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1588 


23 Δεκεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Ν.Π.Δ.Δ. με την επωνυμία «ΣΧΟΛΙΚΗ ΕΠΙ¬ 
ΤΡΟΠΗ 9ου Δημοτικού Σχολείου και 9ου Νηπιαγω¬ 
γείου Δήμου Ασπροπύργου». 1 

Απόκτηση Ελληνικής ιθαγένειας από την ομογενή 

ΤΖΑΛΙΑΣΒΙΛΙ ΕΥΑΣ. 2 

Απόκτηση Ελληνικής ιθαγένειας από την ομογενή 

ΓΚΙΑΓΚΙΑΕΒΑ ΕΥΡΗΚΑ. 3 

Απόκτηση Ελληνικής ιθαγένειας από τον ομογενή 

ΑΔΑΜΟΒ ΣΟΦΟΚΛΗ. 4 

Απόκτηση Ελληνικής ιθαγένειας από τον ομογενή ΝΙ- 

ΚΗΦΟΡΟΒ ΑΡΚΑΔΙΟΥ. 5 

Έγκριση του Οργανισμού Εσωτερικής Υπηρεσίας του 
ΝΠΔΔ «ΠΑΙΔΙΚΟΙ & ΒΡΕΦΟΝΗΠΙΑΚΟΙ ΣΤΑΘΜΟΙ 
του Δήμου ΑΞΙΟΥΠΟΛΗΣ». 6 


ΑΠΟΦΑΣΕΙ Σ 

Αριθ. 9891 (1) 

Σύσταση Ν.Π.Δ.Δ. με την επωνυμία «ΣΧΟΛΙΚΗ ΕΠΙΤΡΟΠΗ 
9ου Δημοτικού Σχολείου και 9ου Νηπιαγωγείου Δήμου 
Ασπροπύργου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Π .Δ. 410/1995 «Δη¬ 
μοτικός και Κοινοτικός Κώδικας». 

2. Τις διατάξεις του άρθρου 5 του Ν. 1894/90 «Για την 
Ακαδημία Αθηνών και άλλες Εκπαιδευτικές διατάξεις», ως 
και τις όμοιες του άρθρου 11 του Ν. 2130/1993. 

3. Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπ. Αυτ/ση και άλλες διατάξεις». 

4. Την 473/2002 απόφαση του Δημοτικού Συμβουλίου του 
Δήμου Ασπροπύργου περί «Σύστασης Ν.Π.Δ.Δ. με την επω¬ 
νυμία “ΣΧΟΛΙΚΗ ΕΠΙΤΡΟΠΗ 9ου Δημοτικού Σχολείου και 
9ου Νηπιαγωγείου Δήμου Ασπροπύργου”», αποφασίζουμε: 

1. Συνιστούμε στο Δήμο Ασπροπύργου του Νομού Αττι¬ 
κής Νομικό Πρόσωπο με την επωνυμία «ΣΧΟΛΙΚΗ ΕΠΙ¬ 


ΤΡΟΠΗ 9ου Δημοτικού Σχολείου και 9ου Νηπιαγωγείου 
Δήμου Ασπροπύργου». 

2. Σκοπός του Νομικού Προσώπου: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β) Η αμοιβή καθαριστριών που υπογράφουν συμβάσεις 
με τον προϊστάμενο του γραφείου εκπαίδευσης, όπως και 
άλλου τυχόν προσωπικού που απασχολούν. 

γ) Η εισήγηση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών κτιρίων των σχο¬ 
λείων με έπιπλα και εξοπλιστικά είδη από το Υπουργείο 
Εθνικής Παιδείας και Θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων, καθώς και ο τρόπος 
λειτουργίας τους, σύμφωνα με τις κείμενες διατάξεις, 
διαταγές και αποφάσεις. 

στ) Η λήψη κάθε άλλου μέτρου, που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

ζ) Η συνεργασία με τους φορείς της παιδείας της πε¬ 
ριοχής και την Δημοτική αρχή για την προώθηση και επί¬ 
λυση των γενικότερων προβλημάτων της παιδείας και την 
ανύψωση του μορφωτικού και πολιτιστικού επιπέδου των 
μαθητών. 

3. Το νομικό πρόσωπο διοικείται από επταμελές (7) 
διοικητικό συμβούλιο αποτελούμενο μετά των αναπλη¬ 
ρωτών τους από τους: 

α) Τον εκάστοτε Δήμαρχο ως Πρόεδρο ή άλλο μέλος 
αιρετό ή μη που ορίζεται από αυτόν (Δήμαρχο). 

β) Τρεις (3) Δημ. Συμβούλους, που ορίζονται από το 
Δημοτικό Συμβούλιο. 

γ) Τον Διευθυντή του Δημοτικού Σχολείου. 

δ) Τον εκπρόσωπο του Συλλόγου Γονέων και Κηδεμό¬ 
νων του Σχολείου. 

ε) Ένα (1) δημότη του Δήμου που ορίζεται από το Δη¬ 
μοτικό Συμβούλιο. 

4. Η θητεία του Δ.Σ. της Σχολικής Επιτροπής λήγει με 
τη λήξη της θητείας του Δημοτικού Συμβουλίου. 

Το Δ.Σ. εκλέγει από τα μέλη της με μυστική ψηφοφορία 
Αντιπρόεδρο και Γραμματέα. 

5. Πόροι του Νομικού προσώπου είναι: 

α) Η ετήσια επιχορήγηση του Δήμου. 

β) Η ετήσια επιχορήγηση από το Κράτος και τον Οργα¬ 
νισμό Σχολικών Κτιρίων. 

γ) Κάθε είδους εισφορές, δωρεές, κληρονομιές, κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του, υπάρχουσαή μέλ- 
λουσα. 

6. Η Σχολική Επιτροπή εκπροσωπείται στα Δικαστήρια 
και σε κάθε Δημόσια αρχή από τον Πρόεδρο του Δ.Σ. και 
όταν αυτός κωλύεται από τον Αντιπρόεδρο. 

Γιατην διευκόλυνση της λειτουργίας του Νομικού Προ¬ 
σώπου, το Δ.Σ. της Σχολικής Επιτροπής, μπορεί να κα¬ 
ταρτίζει κανονισμό εσωτερικής υπηρεσίας, σύμφωνα με 
το Π.Δ. 410/95. 

Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του νομικού Προ¬ 
σώπου του Δήμου Ασπροπύργου ύψους 9.000 ευρώ 
περίπου για το τρέχον οικονομικό έτος. 

Για την ανωτέρω δαπάνη έχει εγγράφει πίστωση στον 
προϋπολογισμό ύψους 162.513,05 ευρώ, υπό στοιχεία 
Κ.Α. 10/2336. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 25 Νοεμβρίου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

( 2 ) 

Απόκτηση Ελληνικής ιθαγένειας απάτην ομογενή 
ΤΖΑΛΙΑΣΒΙΛΙ ΕΥΑΣ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 23968/6.12.2002 απόφαση του Γ ενικού Γ ραμμα¬ 
τέα Περιφέρειας Ανατολικής Μακεδονίας - Θράκης, που 
εκδόθηκε σύμφωνα με τις διατάξειςτων Ν. 2790/2000 και 
2910/2001 γίνεται δεκτή η από 26 Ιουνίου 2001 αίτηση της 
ομογενούς ΤΖΑΛΙΑΣΒΙΛΙ ΕΥΑΣ του Ισαάκ και της Χριστί¬ 
νας περί αποκτήσεως της ελληνικής ιθαγένειάς της. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα πολίτη εντός 
έτους από τη δημοσίευση της παρούσης στην Εφημερίδα 
της Κυβερνήσεως. 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

(3) 

Απόκτηση Ελληνικής ιθαγένειας απάτην ομογενή 
ΓΚΙΑΓΚΙΑΕΒΑ ΕΥΡΗΚΑ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 23969/6.12.2002 απόφαση του Γενικού Γραμ. 
της Περιφέρειας Αν. Μακεδ. Θράκης, που εκδόθηκε σύμ¬ 


φωνα με τις διατάξεις των Ν. 2790/2000 και 2910/2001 έγι¬ 
νε δεκτή η από 19 Μαρτίου 2001 αίτηση της ομογενούς 
ΓΚΙΑΓΚΙΑΕΒΑ (ΟυίΑΟυΐΑΕνΑ) ΕΥΡΗΚΑΣ (ΕνΒΙΚΑ) του 
Ηλία και της Πηνελόπης περί αποκτήσεως της ελληνικής 
ιθαγένειας της. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα πολίτη εντός 
έτους από τη δημοσίευση της παρούσης στην Εφημερίδα 
της Κυβέρνησης. 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

(4) 

Απόκτηση Ελληνικής ιθαγένειας από τον ομογενή 
ΑΔΑΜΟΒ ΣΟΦΟΚΛΗ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 23970/6.12.2002 απόφαση του Γ ενικού Γ ραμμα¬ 
τέα της Περιφέρειας Ανατολικής Μακεδονίας Θράκης, 
που εκδόθηκε σύμφωνα με τις διατάξειςτων Ν. 2790/2000 
και 2910/2001 γίνεται δεκτή η από 7 Ιουνίου 2001 αίτηση 
του ομογενούς ΑΔΑΜΟΒ (ΑϋΑΜΟν) ΣΟΦΟΚΛΗ 
(δΟΡΗΟΚϋ) του Ιωάννη περί αποκτήσεως της ελληνικής 
Ιθαγένειας του και εγκρίθηκε ο εξελληνισμός του επωνύ¬ 
μου του από ΑΔΑΜΟΒ σε ΑΔΑΜΙΔΗΣ. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα πολίτη εντός 
έτους από τη δημοσίευση της παρούσης στην Εφημερίδα 
της Κυβερνήσεως. 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

(5) 

Απόκτηση Ελληνικής ιθαγένειας από τον ομογενή 
ΝΙΚΗΦΟΡΟΒ ΑΡΚΑΔΙΟΥ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 23967/6.12.2002 απόφαση του Γ ενικού Γ ραμμα¬ 
τέα της Περιφέρειας Ανατολικής Μακεδονίας Θράκης, 
που εκδόθηκε σύμφωνα με τις διατάξειςτων Ν. 2790/2000 
& 2910/2001 γίνεται δεκτή η από 18 Ιουλίου 2001 αίτηση 
του ομογενούς ΝΙΚΗΦΟΡΟΒ (ΝΙΚΙΡΟΒΟν) ΑΡΚΑΔΙΟ 
(ΑΒΚΑϋΙ) του Θεοδώρου και της Ραϊσας περί αποκτήσε¬ 
ως της ελληνικής ιθαγένειας του και εγκρίθηκε ο εξελλη- 
νισμός του επωνύμου του από ΝΙΚΗΦΟΡΟΒ σε ΝΙΚΗΦΟ- 
ΡΙΔΗΣ. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα πολίτη εντός 
έτους από τη δημοσίευση της παρούσης στην Εφημερίδα 
της Κυβερνήσεως. 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

Αριθ. 11297 (6) 

Έγκριση του Οργανισμού Εσωτερικής Υπηρεσίας του 
ΝΠΔΔ «ΠΑΙΔΙΚΟΙ & ΒΡΕΦΟΝΗΠΙΑΚΟΙ ΣΤΑΘΜΟΙ του 
Δήμου ΑΞΙΟΥΠΟΛΗΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με τις διατάξεις του άρθρου 8 παρ. 5 του 
Ν.2307/95. 

2. Τις διατάξεις των Προεδρικών Διαταγμάτων 37/1987 
& 22/1990. 

3. Την21/2001 απόφαση του Δ. Σ. του ΝΠΔΔ «Παιδικοί & 
Βρεφονηπιακοί Σταθμοί του Δήμου Αξιούπολης» που 
αφορά την ψήφιση του Ο.Ε.Υ. του. 

4. Την 219/2001 απόφαση του Δ.Σ. του Δήμου Αξιούπο¬ 
λης. 

5. Την αριθμό 4/2002 γνωμοδότηση του Υπηρεσιακού 
Συμβουλίου Υπαλλήλων των Ο.Τ.Α. Ν. Κιλκίς. 

6. Την αριθμ. 5631/26.7.2000 (ΦΕΚ 1339/Β/2000) από¬ 
φαση του Γ.Γ. Περιφέρειας Κεντρικής Μακεδονίας με την 
οποία μεταβιβάζεται το δικαίωμα υπογραφής με εντολή 
του στην Δ/ντρια Τοπικής Αυτοδιοίκησης & Δ/σης, απο¬ 
φασίζουμε: 

Εγκρίνουμε τον Οργανισμό Εσωτερικής Υπηρεσίας του 
ΝΠΔΔ «ΠΑΙΔΙΚΟΙ & ΒΡΕΦΟΝΗΠΙΑΚΟΙ ΣΤΑΘΜΟΙ του Δή¬ 
μου ΑΞΙΟΥΠΟΛΗΣ» ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΩΝ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘΜΩΝ 

ΔΗΜΟΥ ΑΞΙΟΥΠΟΛΗΣ 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΩΝ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘΜΩΝ 
ΤΟΥ ΔΗΜΟΥ ΑΞΙΟΥΠΟΛΗΣ 

ΚΕΦΑΛΑΙΟ Α' 

Άρθρο 1 

Το νεοσυσταθέν Ν.Π.Δ.Δ. έχει την επωνυμία : «Παιδικοί 
και Βρεφονηπιακοί Σταθμοί Δήμου Αξιούπολης» (ΦΕΚ 697 
τ.Β', 5-6-2001), στο οποίο ενοποιήθηκαν ο Α' Παιδικός Σταθ¬ 
μός Αξιούπολης ,ο Β' Παιδικός Σταθμός Αξιούπολης, ο Παι¬ 
δικός Σταθμός Γοργόπης και ο Παιδικός Σταθμός Ρυζίων. 

Άρθρο 2 

Ο σκοπός του νέου Ν.Π.Δ.Δ. του Δήμου Αξιούπολης εί¬ 
ναι «η καθημερινή φύλαξη , φροντίδα, ημερήσια διατρο¬ 
φή, διαπαιδαγώγηση και ψυχαγωγία νηπίων και βρεφών 
εργαζομένων γονέων η πολύπλευρη νοητική, συναισθη¬ 
ματική, κοινωνική, ψυχοσωματική ανάπτυξη των παιδιών 
και η προπαρασκευή τους για τη φυσική μετάβασή τους 
από την οικογενειακή ζωή στο σχολικό περιβάλλον». 

Άρθρο 3 

Αντικείμενο του Οργανισμού 

Αντικείμενο του Οργανισμού αυτού είναι: 

α) Η εσωτερική διάρθρωση των υπηρεσιών των Παιδι¬ 
κών Σταθμών 

β) Η αριθμητική και ποιοτική στελέχωσή τους. 

γ) Οι αρμοδιότητες και οι θέσεις του στελεχιακού δυνα¬ 
μικού του κατά κατηγορίες και κλάδους 


ΚΕΦΑΛΑΙΟ Β’ 

Διάρθρωση και Αρμοδιότητες Υπηρεσιών και τμημάτων 
Άρθρο 4 

Διάρθρωση των Υπηρεσιών των Σταθμών 

Συνιστάται στους τέσσερις (4) ενιαίους Παιδικούς και 
Βρεφονηπιακούς Σταθμούς του Δήμου Αξιούπολης, ως 
ένα Νομικό Πρόσωπο, υπηρεσία σε επίπεδο Διεύθυνσης, 
αποτελούμενος από τρία (3) τμήματα ήτοι των: Παιδικού 
Σταθμού Αξιούπολης, του Παιδικού Σταθμού Γοργόπης 
και του Παιδικού Σταθμού Ρυζίων. 

Οι Δημοτικοί Παιδικοί και Βρεφονηπιακοί Σταθμοί που 
θα ιδρύονται μελλοντικά από το Δήμο θα αποτελούν Τμή- 
ματα στη Δ/νση του ενιαίου Δημοτικού Νομικού Προσώ¬ 
που. 

Άρθρο 5 

Γ ενικές Αρμοδιότητες Υπηρεσιών και Τομέων 

Α. Διεύθυνση 

Αποτελεί το ανώτερο διοικητικό όργανο της καθημερι¬ 
νής λειτουργίας των Παιδικών και βρεφονηπιακών Σταθ- 
μώντου Δήμου Αξιούπολης και τον ουσιαστικό συνδετικό 
κρίκο μεταξύ των Σταθμών και του Διοικητικού του Συμ¬ 
βουλίου, που είναι και το ανώτατο διοικητικό όργανο των 
Σταθμών ως Ν.Π.Δ.Δ. 

Έχει την εποπτεία και την καθοδήγηση των υπηρεσιών 
των Παιδικών Σταθμών, καθώς και της γενικότερης λει¬ 
τουργίας τους. 

Συμμετέχει στις συνεδριάσεις του Διοικητικού Συμβου¬ 
λίου και εισηγείται θέματα, χωρίς όμως δικαίωμα ψήφου, 
στις περιπτώσεις που δεν είναι μέλος του Διοικητικού 
Συμβουλίου. 

Β. Τμήματα Παιδικών και Βρεφονηπιακών Σταθμών 

1. Προϊστάμενος 

Αποτελεί το ανώτατο Διοικητικό Όργανο του κάθε Τ ρή¬ 
ματος Παιδικού και Βρεφονηπιακού Σταθμού και το συν¬ 
δετικό κρίκο μεταξύ τμήματος Δ/νσης. 

Έχει την εποπτεία και την καθοδήγηση των υπηρεσιών 
του τμήματος, καθώς και της γενικότερης λειτουργίας 
του. 

ΚΕΦΑΛΑΙΟ Γ 

Θέσεις .ΠροσόνταΔιορισμού, Καθήκοντα Προσωπικού 
Άρθρο 6 

Οργανική Σύνθεση , Διαβάθμιση και Κατάταξη Θέσεων 

Με βάση το οργανωτικό σχήμα και τις αντίστοιχες ανά¬ 
γκες λειτουργίας του Ν.Π.Δ.Δ. «Παιδικοί και Βρεφονηπια¬ 
κοί Σταθμοί Δήμου Αξιούπολης» η οργανωτική σύνθεση, 
διαβάθμιση και κατάταξη του προσωπικού ορίζονται ως 
ακολούθως κατά κατηγορία και κλάδο. 

2. Κατηγορία ΤΕ 

α. Κλάδος ΤΕ2 Κοινωνικών Λειτουργών 

Θέσεις 1 

Βαθμοί Δ έως Α 

β. Κλάδος ΤΕ9 Βρεφονηπιοκόμων ή ΤΕ 16 Νηπιαγωγών 

Θέσεις 9 (7 για νήπια, 2 για βρέφη) 

(3 για τον Παιδικό Σταθμό Αξιούπολης, 2 για τον Παιδι¬ 
κό Σταθμό Γοργόπης, 2 για τον Παιδικό Σταθμό Ρυζίων και 
2 για το βρεφικό τμήμα της Αξιούπολης) 

Βαθμοί Δ έως Α 

Ο αριθμόςτωνθέσεωντου παραπάνω κλάδου είναι ανά¬ 
λογος με τον αριθμό των παιδιών. 

Η αναλογία Βρεφονηπιοκόμων - παιδιών έχει ως εξής: 
α)Μία Βρεφονηπιοκόμος ανά 5 βρέφη 
β)Μία Βρεφονηπιοκόμος ανά 25 νήπια 
γ. Κλάδος ΤΕ17 Διοικητικού -Λογιστικού. 

Θέσεις 1 
Βαθμοί Δ έως Α 

3. Κατηγορία ΔΕ 

α) Κλάδος ΔΕ8 Βοηθών Βρεφονηπιοκόμων - Παιδοκό¬ 
μων 

Θέσεις 2 
Βαθμοί Δ έως Α 

β) Κλάδος ΔΕ29 Οδηγών Αυτοκινήτων 

Θέσεις 1 

Βαθμοί Δ έως Α 

γ) Κλάδος ΔΕ32 Μαγείρων 

Θέσεις 3 

Βαθμοί Δ έως Α 

4. Κατηγορία ΥΕ 

α) Κλάδος ΥΕ 14 Βοηθών Μαγείρων 
Θέσεις 3 
Βαθμοί Ε έως Β 

β) Κλάδος ΥΕ 16 Προσωπικού Καθαριότητας 
Θέσεις 5 
Βαθμοί Ε έως Β 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟ¬ 
ΝΟΥ 

Με σχέση εργασίας Ιδιωτικού Δικαίου Ορισμένου Χρό¬ 
νου για την αντιμετώπιση εποχιακών ή άλλων περιοδικών 
ή πρόσκαιρων αναγκών σύ μφωνα με το Ν. 2503 άρθρο 18, 
παρ. 12 , μία (1) θέση ΠΕ Παιδιάτρου , μία (1) θέση ΠΕ16 
Ψυχολόγου, τρεις (3) θέσεις ΤΕ9 Βρεφονηπιοκόμων, 
τρεις (3) θέσεις Παιδοκόμων και τέσσερις (4) θέσεις Βοη¬ 
θητικού Προσωπικού. 

Άρθρο 7 

Τυπικά Προσόντα Διορισμού 

Τα ειδικά προσόντα διορισμού στον εισαγωγικό βαθμό 
των ανωτέρω κλάδων ορίζονται: 

1. Στον Κλάδο ΠΕΙ6 Ψυχολόγων 

Άδεια τίτλου αντίστοιχης ειδικότητας από την αρμόδια 
Ελληνική αρχή (άρθρο 29 Π.Δ. 37α/86) 

2. Κλάδο ΤΕ2 Κοινωνικών Λειτουργών. 

Πτυχίο ή δίπλωμα κοινωνικής εργασίας ΤΕ1 της ημεδα¬ 
πής ή ισότιμων σχολώντης ημεδαπής ή αλλοδαπής , ή ΚΑ- 
ΤΕΕ ή ισότιμων σχολών της ημεδαπής ή αλλοδαπής και 
άδεια άσκησης επαγγέλματος, (άρθρο 4 Π.Δ. 37α/86 και 
άρθρο 9 του Π.Δ. 22/90) 

3. Στον κλάδο ΤΕ9 Βρεφονηπιοκόμων ή ΤΕ16 Νηπιαγω¬ 
γών 

Πτυχίο ή δίπλωμα ΤΕΙ της ημεδαπής ή ισότιμων σχολών 
της ημεδαπής ή αλλοδαπής ή ΚΑΤΕΕ ή ισότιμων σχολών 
της ημεδαπής ή αλλοδαπής και ,αν δεν υπάρχουν υποψή¬ 


φιοι με τέτοιο πτυχίο, πτυχίο αναγνωρισμένης ανώτατης 
σχολής οικιακής οικονομίας ή ανώτερων σχολών επισκε- 
πτριών αδερφών ή νοσοκόμων ή αδερφών νοσοκόμων ή 
κοινωνικής εργασίας της ημεδαπής ή ισότιμων σχολών 
αλλοδαπής, (άρθρο 5 Ν. 1431/84 και άρθρο 17 Π.Δ. 
37α/86). 

Στον κλάδο ΤΕΙ6 Νηπιαγωγών ειδικότερα προσόν διο¬ 
ρισμού είναι το πτυχίο βρεφονηπιοκομίας ΤΕΙ της ημεδα¬ 
πής ή ισότιμων σχολώντης ημεδαπής ή αλλοδαπής ή πτυ¬ 
χίο ανώτερης δημόσιας σχολής νηπιαγωγών (άρθρο 11 
Π.Δ. 22/90) 

4. Στον κλάδο ΤΕΙ 7 Διοικητικού - Λογιστικού. 

Πτυχίο ή δίπλωμα διοίκησης επιχειρήσεων ή λογιστικής 
ΤΕΙ ή το ομώνυμο ή αντίστοιχης ειδικότητας, πτυχίο ή δί¬ 
πλωμα ισοτίμων σχολώντης ημεδαπής ή αλλοδαπής ή ΚΑ¬ 
ΤΕΕ ή ισότιμων σχολών της ημεδαπής ή αλλοδαπής ή δί¬ 
πλωμα της σχολής στατιστικής που λειτούργησε υπό την 
εποπτεία της Ανώτατης Βιομηχανικής Σχολής Πειραιά, 
(παρ. γ' άρθρου 4 Π.Δ. 37α/86 και άρθρο 8 του Π.Δ. 22/90). 

5. Στον κλάδο ΔΕ βοηθών Βρεφοκόμων- Παιδοκόμων 

Στα οριζόμενα στο άρθρο 13 του Π.Δ. 37α/86 που λε¬ 
πτομερώς αναγράφονται στην επόμενη παρ. 8 του άρ¬ 
θρου 5 του παρόντος και στο άρθρο 13 του Π.Δ.22/90. 

6. Στον κλάδο ΔΕ32 Μαγείρων. 

Ομώνυμος ή αντίστοιχος ή συναφής τίτλος τεχνικού - 
επαγγελματικού λυκείου ή τεχνικής επαγγελματικής σχο¬ 
λής Β/θμιας εκπαίδευσης ή σχολής μαθητείας του ΟΑΕΔ 
του Ν. 1346/83 (ΦΕΚ 46Α) ή άλλης ισότιμης σχολικής μο¬ 
νάδας της ημεδαπής ή αλλοδαπής. 

Για τον διορισμό στη θέση αυτή με τυπικό προσόν απο¬ 
λυτήριο τεχνικής - επαγγελματικής σχολής Β/θμιας εκ¬ 
παίδευσης, ή σχολής μαθητείας του ΟΑΕΔ του Ν.1346/83 
ή άλλης ισότιμης σχολικής μονάδας της ημεδαπής ή αλ¬ 
λοδαπής, απαιτείται και τριετής εμπειρία μετά την από¬ 
κτηση του απολυτήριου τίτλου στην ειδικότητα ή σε συ¬ 
ναφή ειδικότητα. Γ ια την απόκτηση της 3ετούς εμπειρίας 
συνυπολογίζεται και ο χρόνος στρατιωτικής θητείας κατά 
τον οποίο ο στρατεύσιμος ασχολήθηκε σε εργασίες της 
οικείας ή συναφούς ειδικότητας (άρθρο 13 Π.Δ. 37α/86 
και άρθρο 13του Π.Δ. 22/90). 

Άρθρο 8 

Καθήκοντα και Αρμοδιότητες Προσωπικού 
Α. Διευθυντής 

Τα καθήκοντα του Διευθυντή ασκεί κατά προτεραιότη¬ 
τα ένας υπάλληλος των Κλάδων ΤΕ Βρεφονηπιοκομίας 
καιΤΕ Νηπιαγωγών (προσωρινός) με τυπικό προσόν πτυ¬ 
χίο Βρεφονηπιοκομίας, εφόσον έχει και τα λοιπά τυπικά 
και ουσιαστικά προσόντα, σύμφωνα με τις κείμενες δια¬ 
τάξεις για κρίση και επιλογή. Αν δεν υπάρχουν υπάλληλοι 
με τα ως άνω τυπικά και ουσιαστικά προσόντα, κρίνονται 
για την κατάληψη της ως άνω θέσης και υπάλληλοι από 
τους υπόλοιπους υφισταμένους κλάδους. Κατά την πρώ¬ 
τη εφαρμογή της παρούσας διάταξης δικαίωμα συμμετο¬ 
χής στις κρίσεις για την κατάληψη της ανωτέρω θέσης 
έχουν και όσοι υπηρετούν κατά την έναρξη ισχύοςτου πα¬ 
ρόντος σε θέση προϊσταμένου οργανικής μονάδας ανε¬ 
ξαρτήτως κλάδου, εφόσον έχουν επιλεγεί για την κατά¬ 
ληψη της θέσης στην οποία υπηρετούν, ύστερα από κρί¬ 
ση του οικείου Υπηρεσιακού Συμβουλίου. 

Ειδικότερα: Ο Διευθυντής. 

1. Παρίσταται στις συνεδριάσεις του Διοικητικού Συμ¬ 
βουλίου, χωρίς ψήφο, στην περίπτωση που δεν είναι μέ¬ 
λος του Διοικητικού Συμβουλίου, εισηγείται θέματα ημε¬ 
ρήσιας διάταξης που καταρτίζεται από τον Πρόεδρο του 
Δ.Σ. και εκφέρει γνώμη για κάθε ένα από αυτά, που κατα- 
χωρείται στα πρακτικά. 

2. Εισηγείται στο Διοικητικό Συμβούλιο κάθε θέμα που 
ασχολείται με τη λειτουργία, το προσωπικό,του γονείς και 
την υλικοτεχνική υποδομή των Τμημάτων, όπως: 

α) τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία τους 

β) το παιδαγωγικό υλικό και τον πάσης φύσεως εξοπλι¬ 
σμό 

γ) τις απαραίτητες εργασίες για την επισκευή και συ¬ 
ντήρηση των κτιρίων 

δ) την επιμόρφωση του προσωπικού 

3. Φροντίζει για την πιστή εφαρμογή της κείμενης νομο¬ 
θεσίας, των εγκυκλίων και οδηγιών του Υπουργείου και 
για την πιστή εφαρμογή των αποφάσεων του Διοικητικού 
Συμβουλίου. 

4. Είναι αρμόδιος για την εύρυθμη λειτουργία του Δη¬ 
μοτικού Νομικού Προσώπου και την τήρηση του Κανονι¬ 
σμού Λειτουργίας. 

5. Είναι αρμόδιος και επιμελείται σε συνεργασία με τους 
προϊσταμένους Τμημάτων, για την εφαρμογή των σύγ¬ 
χρονων απόψεων της Παιδαγωγικής και της ψυχολογίας, 
προτείνοντας ενιαίο παιδαγωγικό πρόγραμμα. 

6. Εποπτεύει .συντονίζει και κατευθύνει το παιδαγωγικό 
έργο των τμημάτων. 

7. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των Τμημάτων τους. 

8. Φροντίζει για την εσωτερική τάξη των Τμημάτων και 
υποχρεούται για κάθε σημειούμενη παράβαση ή ανωμα¬ 
λία που αναφέρεται από την Προϊσταμένη του Τμήματος 
να ενημερώνει το Διοικητικό Συμβούλιο. 

9. Παρίσταται όλων των υπαλλήλων των Σταθμών, 
ασκώντας τις προβλεπόμενες από τις κείμενες διατάξεις 
αρμοδιότητες, παρακολουθεί και συντονίζει το έργο 
τους, ανάλογα προς τις ανάγκες που ανακύπτουν κάθε 
φορά. 

10. Συντάσσει την εμπιστευτική αλληλογραφία του 
Σταθμού , καθώς επίσης και την υπόλοιπη αλληλογραφία 
τούτου, εφόσον για την τελευταία αυτή περίπτωση δεν 
υπηρετεί υπάλληλος των Κλάδων Διοικητικού - Λογιστι¬ 
κού ή Διαχειριστών ή υπηρετεί, άλλα αυτός απουσιάζει ή 
κωλύεται, και υπογράφει τα έγγραφα εκείνα, για τα οποία 
έχει εξουσιοδοτηθεί από το Διοικητικό Συμβούλιο. 

11. Τηρεί τη σφραγίδα του Ν.Π.Δ.Δ. και την εμπιστευτι- 
κή αλληλογραφία του. 

12. Συνεργάζονται με τον υπάλληλο των Κλάδων Διοι¬ 
κητικού - Λογιστικού ή Διαχειριστών και το Διοικ. Συμβού¬ 
λιο για την κατάρτιση του ετήσιου προϋπολογισμού εσό¬ 
δων- εξόδων του Ν.Π.Δ.Δ. και του απολογισμού και ισο¬ 
λογισμού τούτου. 

13. Τηρεί άλατα απαραίτητα βιβλία. 

14. Παρακολουθεί και ελέγχει σε τακτά χρονικά διαστή¬ 
ματα τα βιβλία διαχείρισης και διοίκησης και λοιπά παρα¬ 
στατικά στοιχεία που τηρεί ο υπάλληλος των Κλάδων Δι¬ 
οικητικού - Λογιστικού ή Διαχειριστών. 

15. Ασκεί τα καθήκοντα του υπαλλήλου των Κλάδων Δι¬ 
οικητικού - Λογιστικού ή Διαχειριστών, σε περίπτωση που 


δεν υπηρετεί τέτοιος υπάλληλος ή υπηρετεί, αλλά απου¬ 
σιάζει ή κωλύεται, και εκτελεί κάθε άλλη εργασία σε περί¬ 
πτωση έκτακτης ανάγκης. 

16. Όταν δεν υπηρετεί Διευθυντής ή υπηρετεί αλλά 
απουσιάζει ή κωλύεται, όλα τα παραπάνω καθήκοντα 
ασκεί ο νόμιμος αναπληρωτής αυτού. 

Β) ΤΜΗΜΑΤΑ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘ¬ 
ΜΩΝ 

Καθήκοντα Προϊσταμένου Τμήματος 

Τα καθήκοντα του Προϊσταμένου ασκεί κατά προτεραι¬ 
ότητα ένας υπάλληλος των Κλάδων ΤΕ Βρεφονηπιοκο- 
μίας καιΤΕ Νηπιαγωγών (προσωρινός) με τυπικό προσόν 
πτυχίο Βρεφονηπιοκομίας, εφόσον έχει και τα λοιπά τυπι¬ 
κά και ουσιαστικά προσόντα, σύμφωνα με τις κείμενες 
διατάξεις για κρίση και επιλογή. Αν δεν υπάρχουν υπάλ¬ 
ληλοι με τα ως άνω τυπικά και ουσιαστικά προσόντα, κρί- 
νονται για την κατάληψη των ως άνω θέσεων και υπάλλη¬ 
λοι από τους υπόλοιπους υφιστάμενους κλάδους. Κατά 
την πρώτη εφαρμογή της παρούσας διάταξης δικαίωμα 
συμμετοχής στις κρίσεις για την κατάληψη των ανωτέρω 
θέσεων έχουν και όσοι υπηρετούν κατά την έναρξη 
ισχύος του παρόντος σε θέση προϊσταμένου οργανικής 
μονάδας ανεξαρτήτου κλάδου, εφόσον έχουν επιλεγεί 
για την κατάληψη της θέσης στην οποία υπηρετούν, ύστε¬ 
ρα από κρίση του οικείου Υπηρεσιακού Συμβουλίου. 

Είναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του Κανονισμού Λειτουργίας 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με τους Βρεφονηπιο¬ 
κόμους. Απασχολείται με τα παιδιά και ασκεί όλα τα κα¬ 
θήκοντα των υπαλλήλωντου κλάδου Βρεφονηπιοκόμων ή 
Νηπιαγωγών (προσωρ.) 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του και επιλαμβάνεται 
κάθε θέμα που αφορά το προσωπικό. 

4. Εισηγείται στη Δ/νση τις ανάγκες του Τμήματος σε 
προσωπικό και πάσης φύσεως εξοπλισμό και την επιμόρ¬ 
φωση του προσωπικού. 

5. Είναι υπεύθυνος για τις συγκεντρώσεις προσωπικού, 
γονέων. 

6. Τηρεί άλατα απαραίτητα βιβλία. 

Καθήκοντα Βρεφονηπιοκόμων 

1. Φροντίζουν γιατη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση ατο¬ 
μικών προγραμμάτων ανάλογα με την ηλικία των παιδιών 
και τις ανάγκες τους. 

2. Επιβλέπουν την τακτοποίηση των κρεβατιών των παι¬ 
διών και των λοιπών επίπλων και το κατάλληλο αερισμό 
των αιθουσών. 

3. Φροντίζουν για την ανάπαυση των παιδιών. 

4. Βοηθούν τα παιδιά να ικανοποιούν τις ατομικές τους 
ανάγκες και ενθαρρύνουν την αυτοεξυπηρέτησή τους. 

5. Απασχολούντο παιδιά σύμφωνα με το ημερήσιο πρό¬ 
γραμμα απασχόλησης. 

6. Παρακολουθούν τη διανομή του φαγητού σταπαιδιά, 
που πραγματοποιείται από το βοηθητικό προσωπικό μα¬ 
γειρείου και το προσωπικό καθαριότητας -βοηθητικών 
εργασιών, και φροντίζουν τα παιδιά κατά την ώρα του φα¬ 
γητού τους. 

7. Ενημερώνουν τους αρμόδιους και τον Παιδίατρο για 
κάθε ύποπτο σχετικά με την υγεία του περιστατικό. 

8. Τηρούν το βιβλίο παρουσίας των παιδιών και ενημε¬ 
ρώνουν για τις καθυστερήσεις παιδιών στη προσέλευση 
τους είτε τις απουσίες τους. 

9. Λόγω της άμεσης επαφής τους με τα παιδιά προσφέ¬ 
ρουν σ’ αυτά με υπομονή και στοργή όλες τις δυνατότητες 
για να αναπτύξουν την προσωπικότητάτους επιδιώκοντας 
συνεχώς να δημιουργήσουν σ’ αυτά ικανότητα συγκέ¬ 
ντρωσης, αυτενέργειας, εμπιστοσύνη στον εαυτό τους και 
στις προσωπικές τους δυνατότητες. Σε καμία περίπτωση 
και για οποιοδήποτε λόγο δεν επιτρέπεται η κακή μεταχεί¬ 
ριση των παιδιών (εκφοβισμός, σωματική ποινή). 

10. Εισηγούνται στον Προϊστάμενο του Τμήματος τον 
έγκαιρο εφοδιασμό των αιθουσών με τα είδη που είναι 
απαραίτητα για την υλοποίηση του προγράμματος (παι¬ 
χνίδια, εποπτικά μέσα κ.λ.π.). 

11. Είναι υπεύθυνοι και υπόλογοι για τα εποπτικά μέσα 
διδασκαλίας, το εκπαιδευτικό υλικό και γενικά για κάθε 
υλικό που τους έχει διατεθεί. 

12. Διατηρούν επαφή με τους γονείς και κηδεμόνες και 
τους ενημερώνουν για τη συμπεριφορά και την ψυχοσω¬ 
ματική υγεία των παιδιών του τμήματός τους. 

Οι υπάλληλοι του Κλάδου Βρεφονηπιοκομίας, εφόσον 
υπηρετούν σε τμήματα βρεφών, έχουν πέρα από τα προ- 
αναφερόμενα καθήκοντα και τα ακόλουθα: 

α. Είναι υπεύθυνοι για την κανονική και σύμφωνα με 
τους κανονισμούς και τις οδηγίες του παιδιάτρου λει¬ 
τουργία του βρεφικού τμήματος. 

β. Επιμελούνται της παρασκευής του γάλατος και της 
λοιπής τροφής στα βρέφη κατά οδηγίες του παιδιάτρου 
και γενικά φροντίζουν για την ικανοποίηση των ατομικών 
και σωματικών αναγκών των βρεφών ( καθαριότητα, δια¬ 
τροφή). 

γ. Επιμελούνται του καθημερινού ιματισμού των βρε¬ 
φών που παραλαμβάνουν από τον υπάλληλο των κλάδων 
Διοικητικού-Λογιστικού ή Διαχειριστών, ευθυνόμενοι για 
κάθε απώλεια ή καταστροφή του. 

Β. Βοηθοί Βρεφοκόμοι-Παιδοκόμοι 

α. Βοηθούν το παιδαγωγικό προσωπικό σε όλα τα κα¬ 
θήκοντα τους και εκτελούν τις οδηγίες που παίρνουν απ’ 
αυτό. 

β. Δεν έχο υν τμή μα βρεφών ή νηπίων αλλά έχουν την ευ¬ 
θύνη του τμήματος σε περίπτωση απουσίας της υπεύθυ¬ 
νης παιδαγωγού. 

γ. Σε περίπτωση απουσίας της παιδαγωγού για έκτα¬ 
κτους λόγους ή ασθένεια ή άδεια αντικαθιστούν την παι¬ 
δαγωγό , απευθυνόμενοι στην υπεύθυνο του Σταθμού για 
βοήθεια και υποστήριξη. 

Γ. Υπάλληλος των Κλάδων Διοικητικού-Λογιστικού ή 
Διαχειριστών 

α. Διοικητικού: 

1. Εκτελεί χρέη Γραμματέα στο Διοικητικό Συμβούλιο 
του Ν.Π.Δ.Δ. και καταχωρεί αποφάσεις που λαμβάνονται 
απ’ αυτό στο βιβλίο Πρακτικών συνεδριάσεων του Διοικη¬ 
τικού Συμβουλίου. 

2. Είναι υπεύθυνος και οφείλει να παρακολουθεί όλες 
τις διοικητικές πράξεις του Δημοτικού Νομικού Προσώ¬ 
που. 


3. Συντάσσειτην αλληλογραφία του Ν. Π .Δ.Δ., εκτός της 
εμπιστευτικής. 

4. Τηρείτο αρχείο του Σταθμού, την κείμενη Νομοθεσία, 
τον κανονισμό λειτουργίας του Σταθμού, τον Οργανισμό 
Εσωτερικής Υπηρεσίας και τις εγκύκλιες οδηγίες του 
Υπουργείου , πληντης εμπιστευτικής αλληλογραφίας. 

5. Εκτελεί κάθε εξωτερική εργασία του Ν.Π.Δ.Δ. 

6. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Διευθυντή. 

7. Σε περίπτωση που δεν υπηρετεί στο Ν.Π.Δ.Δ. υπάλ¬ 
ληλος του Κλάδου Λογιστικού ή Διαχειριστών, ή υπηρετεί 
αλλά απουσιάζει ή κωλύεται, ασκεί και τα καθήκοντα του 
κλάδου αυτού , σε συνεργασία με το Διευθυντή. 

β. Λογιστικού ή Διαχειριστών: 

1. Είναι υπεύθυνος για την προμήθεια και τον έγκαιρο 
εφοδιασμό των Τμημάτων με τα αναγκαία τρόφιμα και 
υλικά, για την καλή φύλαξη , συντήρηση και διάθεση του 
υλικού, καθώς και για τη λοιπή εν γένει περιουσία των 
Σταθμών, σύμφωνα με τις εκάστοτε αποφάσεις του Διοι¬ 
κητικού Συμβουλίου. 

2. Συντάσσει τις μισθοδοτικές καταστάσεις του πάσης 
φύσεως προσωπικού του Ν.Π.Δ.Δ. 

3. Συνεργάζονται με το Διευθυντή για τον καθορισμό 
της αναγκαίας ποσότητας τροφίμων και λοιπών υλικών. 

4. Τηρεί τα διαχειριστικά βιβλία, εκτός εκείνων που τη¬ 
ρεί ο Διευθυντής, τα οποία αναφέρονται στην παρ. 19 του 
άρθρου 6 του παρόντος κανονισμού. 

5. Συγκεντρώνει άλατα απαραίτητα δικαιολογητικά, με 
βάση τα οποία εκδίδει τα χρηματικά εντάλματα πληρω¬ 
μής, τα οποία συνυπογράφει με τον Πρόεδρο του Διοικη¬ 
τικού Συμβουλίου. 

6. Είναι υπεύθυνος για την τήρηση γενικά των λογαρια¬ 
σμών , τη συγκέντρωση των παραστατικών στοιχείων της 
διαχείρισης και τη φύλαξη και ταξινόμηση των δικαιολο- 
γητικών εισπράξεων και πληρωμών, έτσι που να είναι ευ¬ 
χερής ο έλεγχος οποιοδήποτε χρόνο. 

7. Παραλαμβάνει, παρουσία του Διευθυντή και των λοι¬ 
πών μελώντης επιτροπής, υλικά, αφού προηγουμένως τα 
ζυγίζει και φροντίζει στη συνέχεια για την αποθήκευση 
τους. 

8. Μεριμνά για την έγκαιρη κατάθεση των σχετικών χρη¬ 
ματικών ποσών στο λογαριασμό που τηρεί σε πιστωτικό 
ίδρυμα. 

9. Συνεργάζεται με το Δ/ντή για την κατάρτιση του προ¬ 
ϋπολογισμού εσόδων και εξόδων, καθώς και του απολο¬ 
γισμού και ισολογισμού του Ν.Π.Δ.Δ. 

10. Είναι υπεύθυνος και οφείλει να παρακολουθεί όλες 
τις διαχειριστικές πράξεις του Ν.Π.Δ.Δ. 

11. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Διευθυντή. 

12. Σε περίπτωση που δεν υπηρετεί στο Ν.Π.Δ.Δ. υπάλ¬ 
ληλος του Κλάδου Διοικητικού ή υπηρετεί αλλά απουσιά¬ 
ζει ή κωλύεται, ασκεί και τα καθήκοντα του κλάδου αυτού 
σε συνεργασία με το Διευθυντή. 

Δ. Υπάλληλοι του Κλάδου Μαγείρων. 

Ο υπάλληλος που ορίζεται να ασκεί τα καθήκοντα μα¬ 
γείρου: 

1. Παραλαμβάνει από τον υπεύθυνο την αναγκαία πο¬ 
σότητα υλικών γιατο ημερήσιο φαγητό και καταγράφει τα 
σχετικά δελτία εξαγωγής. 

2. Είναι υπεύθυνος για την επιμελημένη και έγκαιρη πα¬ 
ρασκευή του φαγητού σύμφωνα με το ισχύον ποσοτολό- 
γιο και διαιτολόγιο. 

3. Φροντίζει για το σερβίρισματου προγεύματος καιτου 
μεσημεριανού φαγητού. 

4. Είναι αποκλειστικά υπόλογος για τα μαγειρικά σκεύη 
και τα λοιπά είδη εστιάσεως που παραλαμβάνει και οφεί¬ 
λει να φροντίζει για την καλή συντήρηση και καθαριότητα 
αυτών, καθώς καιτου χώρου του μαγειρείου , ευθυνόμε- 
νος για κάθε απώλεια ή καταστροφή τους. 

5. Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνά για την 
διατήρηση της τάξης και της καθαριότητας του χώρου 
αυτού. 

6. Σε όλες τις παραπάνω εργασίες βοηθείται από τον 
υπάλληλο του ιδίου κλάδου που έχει ορισθεί ως βοηθός 
(μαγείρισσα ή τραπεζοκόμος) και σε περίπτωση έλλειψης 
αυτού, από το προσωπικό καθαριότητας - βοηθητικών ερ¬ 
γασιών , με υπόδειξη του προϊσταμένου. 

7. Εκτελεί κάθε άλλη εργασία ο ίδιος, καθώς και ο βοη¬ 
θός, όταν υπάρχει, σε περίπτωση ανάγκης, με υπόδειξη 
του Προϊσταμένου. 

Ε. Υπάλληλος του Κλάδου ΔΕ 29 Οδηγός Αυτοκινήτου. 

1. Επιλαμβάνεται για την ασφαλή μεταφορά των φιλο¬ 
ξενούμενων στο Σταθμό παιδιών κατά τις ώρες προσέ¬ 
λευσης και αποχώρησης αυτών και σε λοιπές μετακινή¬ 
σεις τους για λόγους εκπαιδευτικούς και ψυχαγωγικούς. 

2. Είναι υπεύθυνος για την καλή συντήρηση και καθα¬ 
ριότητα του αυτοκινήτου και οφείλει να τηρεί σχολαστικά 
τον Κώδικα Οδικής Κυκλοφορίας και τους όρους ασφα¬ 
λούς μεταφοράς των παιδιών. 

3. Εκτελεί τις εξωτερικές εκείνες εργασίες του 
Ν.Π.Δ.Δ., που καθορίζονται από το Διευθυντή στο μεσο¬ 
διάστημα των μεταφορών. 

ΣΤ. Υπάλληλοι Κλάδου Προσωπικού Καθαριότητας. 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Σταθμού , εκτός εκεί¬ 
νων του μαγειρείου και της αποθήκης. 

2. Είναι αποκλειστικά υπόλογοι για το γενικό ιματισμό 
του Σταθμού, που παραλαμβάνουν, εκτός εκείνου που 
χρησιμοποιείται από κάθε υπάλληλο του Κλάδου Βρεφο- 
νηπιοκομίας ή Νηπιαγωγών (προσωρινός) και οφείλουν 
να μεριμνούν για την καλή συντήρηση, καθαριότητα και 
φύλαξη αυτού στον κατάλληλο χώρο αποθήκευσης του, 
ευθυνόμενοι για κάθε απώλεια ή αδικαιολόγητη κατα¬ 
στροφή του. 

3. Βοηθούν το μάγειρα, σε περίπτωση που δεν υπάρχει 
βοηθός μάγειρα, στην προετοιμασία του φαγητού των 
παιδιών. 

4. Φροντίζουν για την διανομή του φαγητού, παρευρί- 
σκονται στο χώρο της τραπεζαρίας και βοηθούν τους 
υπαλλήλους των Κλάδων Βρεφονηπιοκομίας ή Νηπιαγω¬ 
γών (προσωρινός), καθ’ όλη τη διάρκεια του φαγητού των 
παιδιών. 

5. Φροντίζουν μετά το τέλος του φαγητού, για τη συ¬ 
γκέντρωση και μεταφορά στο χώρο του μαγειρείου των 
ειδών εστιάσεως. 

6. Βοηθούν, εφόσον παρίσταται ανάγκη , στην προετοι¬ 
μασία των παιδιών του νηπιακού τμήματος για τη μεσημ¬ 


βρινή τους ανάπαυση , καθώς και στην ετοιμασία αυτών 
για την αποχώρησή τους από τον Σταθμό. 

7. Σε περίπτωση κωλύματος ή ασθένειας του Υπαλλή¬ 
λου που έχει ορισθεί να ασκεί καθήκοντα μαγείρου και μη 
υπάρχοντος άλλου στον ίδιο Κλάδο βοηθητικού προσω¬ 
πικού μαγειρείου , εκτελούν εκ περιτροπής και τα καθή¬ 
κοντα του μαγείρου, μέχριτηνπρόσληψη εκτάκτου υπαλ¬ 
λήλου προς αναπλήρωση του κωλυομένου ή ασθενού- 
ντος. 

8. Επιλαμβάνονται της καθαριότητας των παιδιών του 
νηπιακού και βρεφικού τμήματος. 

9. Εκτελούν κάθε άλλη εργασία σε περίπτωση έκτακτης 
ανάγκης, με υπόδειξη του Προϊσταμένου. 

Ζ. Υπάλληλοι του Κλάδου Ιατρικών Ειδικοτήτων. 

Παιδίατρος 

1. Εκτελεί την υγειονομική υπηρεσία στα Τμήματα μία 
φορά την εβδομάδα. 

2. Υποβάλλει σε ιατρική εξέταση όλα τα παιδιά, παρα¬ 
κολουθεί τη σωματική και διανοητική τους ανάπτυξη και 
ελέγχει την τήρηση των υποχρεωτικών εμβολιασμών 
τους. 

3. Τηρεί τις καρτέλες παρακολούθησης της υγείας των 
παιδιών και υποδεικνύει την ενδεδειγμένη αγωγή , ενημε¬ 
ρώνοντας τον Προϊστάμενο και τους γονείς. 

4. Υποδεικνύει τα μέτρα που πρέπει να λαμβάνονται για 
την υγιεινή των παιδιών και την εν γένει υγειονομική κα¬ 
τάσταση του Σταθμού. 

5. Διατηρεί στο Σταθμό φαρμακείο με τα απαραίτητα 
φάρμακα πρώτων βοηθειών. 

6. Υποδεικνύει τα κατάλληλα μέτρα για την προφύλαξη 
των παιδιών από λοιμώδη νοσήματα και για πρόληψη και 
περιστολή και παρακολουθεί την ακριβή εκτέλεσή τους. 

7. Καταρτίζει πρόγραμμα και αναπτύσσει δραστηριότη¬ 
τες αγωγής υγείας για τα παιδιά, το προσωπικό και τους 
γονείς. 

8. Συνεργάζεται στενά με την κοινωνική λειτουργό, την 
ψυχολόγο και το εκπ/κο προσωπικό. 

Η περιφρούρηση της υγείας του παιδιού αποτελεί επί¬ 
σης υποχρέωση καιτου λοιπού προσωπικού του Τμήμα¬ 
τος , το οποίο εφαρμόζει πιστά όλα τα απαραίτητα μέτρα 
υγιεινής και ασφάλειας και ευθύνεται για κάθε αμέλεια ή 
παράλειψη που να έχει επίπτωση στην υγεία των παιδιών. 
Το προσωπικό των Σταθμών υποβάλλεται τακτικά σε προ¬ 
ληπτικό ιατρικό έλεγχο και εφοδιάζεται με ειδικό ατομικό 
βιβλιάριο υγείας που θεωρείται από την αρμόδια Υγειο¬ 
νομική Υπηρεσία. 

Η. Υπάλληλοι του Κλάδου Ψυχολόγων και Κοινωνικών 
Λειτουργών. 

1. Συνεργάζονται με τα παιδιά και τις οικογένειες τους, 
με σκοπό να συμβάλλουν στην αντιμετώπιση τυχόν ψυχο¬ 
λογικών , ατομικών ή οικογενειακών προβλημάτων, σεβό¬ 
μενοι την προσωπικότητα, την αξιοπρέπεια και τα δικαιώ¬ 
ματα των παιδιών και του άμεσου οικογενειακού τους πε¬ 
ριβάλλοντος. 

2. Συνεργάζονται με το υπόλοιπο προσωπικό του Τμή¬ 
ματος και έχουν την ευθύνη της εύρυθμης λειτουργίας 
του ιατρείο του Σταθμού. 

3. Συνεργάζονται με τη Διοίκησητου Ν.Π.Δ.Δ. και έχουν 
την ευθύνη για την οργάνωση, εκπαίδευση και αξιοποίη¬ 
ση των εθελοντών, καθώς και την παρακολούθηση της 

πρακτικής ασκήσεως των σπουδαστών των παράίατρι- 
κών σχολών, που θα εκπαιδεύονται ενδεχομένως στο κά¬ 
θε τμήμα. 

4. Βοηθούν τον ιατρό κατά τις ημέρες και ώρες λει¬ 
τουργίας του ιατρείου. 

5. Μαζί με τον ιατρό έχουν την ευθύνη φύλαξης και δια¬ 
χείρισης του φαρμακευτικού και υγειονομικού υλικού του 
κάθε Τμήματος. 

6. Επισημαίνουν τις περιπτώσεις των παιδιών που χρει¬ 
άζονται οικογενειακή και επιστημονική βοήθεια και επι¬ 
σκέπτονται τα σπίτια τους και παρέχουν τις φροντίδες και 
οδηγίες τους. 


7. Επιλαμβάνονται γενικά κάθε θέμα υγείας που αφορά 
νοσηλευτικές φροντίδες και οδηγίες. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού, ούτε 
εις βάρος του προϋπολογισμού του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 25 Νοεμβρίου 2002 
Με εντολή Γενικού Γραμματέα Περιφέρειας 
Η Προϊσταμένη Διεύθυνσης 
ΚΥΡΙΑΚΗ ΤΥΜΠΑΝΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




